CELEX: 62018TA0172
Language: sl
Date: 2020-02-12 00:00:00
Title: Zadeva T-172/18: Sodba Splošnega sodišča z dne 12. februarja 2020 – Akili Mundos/Svet (Skupna zunanja in varnostna politika – Omejevalni ukrepi glede na razmere v Demokratični republiki Kongo – Zamrznitev sredstev – Podaljšanje vpisa imena tožeče stranke na seznamu oseb, na katere se nanašajo omejevalni ukrepi, ki jih je Unija sprejela samostojno – Prvi vpis imena tožeče stranke na seznam oseb, ki jih je obravnaval odbor za sankcije Varnostnega sveta Združenih narodov – Obveznost obrazložitve – Pravica do obrambe – Obveznost Sveta, da sporoči nove elemente, ki upravičujejo podaljšanje omejevalnih ukrepov – Napačna uporaba prava – Očitna napaka pri presoji – Lastninska pravica – Sorazmernost – Domneva nedolžnosti – Ugovor nezakonitosti)

30.3.2020   
            
            
               SL
            
            
               Uradni list Evropske unije
            
            
               C 103/24
            
         
      Sodba Splošnega sodišča z dne 12. februarja 2020 – Akili Mundos/Svet
      (Zadeva T-172/18) (1)
      
      (Skupna zunanja in varnostna politika - Omejevalni ukrepi glede na razmere v Demokratični republiki Kongo - Zamrznitev sredstev - Podaljšanje vpisa imena tožeče stranke na seznamu oseb, na katere se nanašajo omejevalni ukrepi, ki jih je Unija sprejela samostojno - Prvi vpis imena tožeče stranke na seznam oseb, ki jih je obravnaval odbor za sankcije Varnostnega sveta Združenih narodov - Obveznost obrazložitve - Pravica do obrambe - Obveznost Sveta, da sporoči nove elemente, ki upravičujejo podaljšanje omejevalnih ukrepov - Napačna uporaba prava - Očitna napaka pri presoji - Lastninska pravica - Sorazmernost - Domneva nedolžnosti - Ugovor nezakonitosti)
      (2020/C 103/33)
      Jezik postopka: francoščina
      
         Stranki
      
      
         Tožeča stranka: Muhindo Akili Mundos (Kinšasa, Demokratična republika Kongo) (zastopniki: T. Bontinck, P. De Wolf, M. Forgeois in A. Guillerme, odvetniki)
      
         Tožena stranka: Svet Evropske unije (zastopniki: J.-P. Hix, S. Lejeune in H. Marcos Fraile, agenti)
      
         Predmet
      
      Predlog na podlagi člena 263 PDEU za razglasitev ničnosti Sklepa Sveta (SZVP) 2017/2282 z dne 11. decembra 2017 o spremembi Sklepa 2010/788/SZVP o omejitvenih ukrepih proti Demokratični republiki Kongo (UL 2017, L 328, str. 19), Izvedbenega sklepa Sveta (SZVP) 2018/202 z dne 9. februarja 2018 o izvajanju Sklepa 2010/788/SZVP o omejitvenih ukrepih proti Demokratični republiki Kongo (UL 2018, L 38, str. 19), in Izvedbene uredbe Sveta (EU) 2018/197 z dne 9. februarja 2018 o izvajanju člena 9 Uredbe (ES) št. 1183/2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo (UL 2018, L 38, str. 2), v delu, v katerem se nanašajo na tožečo stranko.
      
         Izrek
      
      
                  1.
               
               
                  Tožba se zavrne.
               
            
                  2.
               
               
                  Muhindi Akiliju Mundosu se naloži plačilo stroškov.
               
            
         (1)  UL C 161, 7.5.2018.